  Виталий Пронин Гажано журналистъёс, тодады вайытӥськом: удмурт кылэз но культураез вӧлмытон, калыкен герӟаськем сюлмаськытӥсь ужпумъёсты ӝутон, удмуртъёслэн улонзы сярысь пӧртэм ужрадъёсты паськытгес возьматон вылысь ялӥське Эрик Батуев нимо премилы конкурс.Солэн учредительёсыз -  вань удмуртъёслэн «Удмурт Кенеш» ассоциацизы, Улосъёсты азинтон стратегияя институт, Удмуртиысь Журналистъёслэн огазеяськонзы.Премиез басьтыны быгато удмурт калыклэсь историзэ, культуразэ, мукет туж кулэ луись но сюлмаськытӥсь ужпумъёсты возьматӥсь журналистъёс. Со сяна, премия сётӥськыны быгатоз ӟуч кылын гожъяськись журналистлы но, аслаз ужъёсаз со удмурт калыклэсь культуразэ, историзэ, нуналмысь улонзэ возьматэ, дуннелы усьтэ, удмурт калык, кыл но культура сярысь мукет калыкъёслы паськыт тодон-валан сётыны юрттэ ке.Ма кароно вожвылъяськонэ пыриськон понна?Нырысь ик, гожтоно дэмлан (ходатайство). Сыџе вазиськонэн потыны быгатозы газетъёслэн но журналъёслэн редакциоссы, лыдӟисьёслэн нимынызы - издательёс яке мукет огазеяськонъёс, телерадиокомпаниос, творчествоя союзъёс но «Удмурт Кенеш» ассоциацилэн ёзъёсыз.Дэмлан вӧзы келяно на ужъёсты. Соос газет-журналъёсын печатламын яке теле-радиоэфире потэмын мед луозы 2015-тӥ ар ӵоже. Келям ужъёслэн но передачаослэн лыдзы витьлэсь трос медаз луы.Ходатайство вӧзы ватсано на дэмлано адямилэн журналистикаын ужамез сярысь вакчияк ивортон. Отын пусъёно: ку адями газет-журналъёсын печатласькыны яке электрон СМИ-осын ужаны кутскиз. Журналистика - солэн валтӥсь ужез яке мылкыдызъя гинэ гожъяськон. Пусъёно: кытын, кыӵе газет-журналъёсын, телерадиокомпаниосын ужаз журналист.Анкетаын ивортоно нимтулэз (быдэсак), псевдонимез (вань ке), вордӥськем арез но интыез, телефон номерез, электрон почтаез но ужан интыез. Нялтас вераса, конкурсэ пыриськем егит журналистъёс нимысьтыз пусйисько.Дэмланъёсты ыстоно «Удмурт Кенеш» ассоциацие 1-тӥ ноябрёзь таӵе адресъя: 426074, Ижевск, Октябрьлы 50 ар площадь, 15 номеро юрт, 213, 215 номеро кабинетъёс.Юанъёсъя жингыртыны луоз таӵе телефонъёсъя: 8(3412) 68-53-29,68-83-08.Эрик Батуев нимо калык премиез басьтэмъёслы сётӥсько «Эрик Батуев нимо калык премилэн лауреатэз» ним, диплом но коньдон премия. Премия фондлэн огъя быдӟалаез - 20 сюрс манет. Теги: Удмурткенеш ЭрикБатуевнимоэлькунпремия  